נשי בנימה מתחכמת, "הוא אפילו מצדיע כל בוקר למקרר שלנו". "סליחה?" בראון זקר גבה. "מה לעשות," חייכתי, "זה ג'נרל אלקטריק". בראון צחקק. ניצלתי את השהות להסתובב אחורה ולחבק את ארוסתי. "מיגי," היא  זייפה גניחת כאב במומחיות, "זה לא הזמן לשבור לי את העצמות". "כן, בטח" עניתי לעינת שרי, הידועה יותר בכינוי אגוזי, "כאילו שאפשר לשבור את העצמות שלך. כל אחת עשויה פלדה". עינת נדה בראשה וחייכה. בראון חייך למראה המבט בעיניה. הוא הכיר את שנינו בזמן שהותו כקצין ביטחון בשגרירות ארצות הברית במצרים. עינת ואני היינו שם במסגרת פעילות של יחידת מבצעים מיוחדים שהייתה ונשארה חסויה לגמרי. לאחר שהשתחרר, מצא שהייתה ידועה יותר בכינוי נמושה, בשל ראשי התיבות של שמה. בראון יצר איתנו קשר במקרה, ודאג להביא אותנו לארצות הברית לעבודה כיועצים בחברה שהעריכה אותו מאוד. אחרי שראו את היכולות של שני הישראלים, גברה ההערכה עוד יותר. קיי בראון יהיה מנהל בכיר בחברה ביום מן הימים. כולם ידעו את זה. 'מערב אילינוי תעשיות צבאיות' הולכת בכיוון הנכון, ידעו כולם, כדי להתייצב באותה שורה עם הקו הראשון של חברות ייצור צבאיות. "הם יקנו את זה?"